Lav et referat af nedenstående tekst:

Tekst:
Fortuna Hjørring skulle lørdag forsøge at rejse sig fra onsdagens Champions League-exit. Det skulle de i en vaskeægte topkamp mod rivalerne fra Brøndby IF på hjemmebanen i Hjørring. De to klubber indtog inden kampen både første- og andenpladsen, med kvinderne fra Vestegnen på duksepladsen to point foran Fortuna. Derfor ville et nederlag til de blå-gule være katastrofalt for vendelboerne, hvis de ville holde guld-håbet i live. Begge hold var plaget af skader i dagens opgør. Om det var det, der spillede ind, eller om de var trætte efter onsdagens kampe i Champions League, er ikke til at sige, men målscorere manglede der i alt fald. For efter to tætte halvlege, var der ingen af de to holds kvinder, der formåede at sende bolden i mål og kampen endte 0-0. Med det uafgjorte resultat er Brøndby IF fortsat på førstepladsen i 3F Ligaen med to point ned til Fortuna Hjørring på andenpladsen. Thisted K var ligeledes i aktion lørdag eftermiddag. Thyboerne gæstede Kolding Q, men måtte desværre vende tilbage med et nederlag på 2-1.

Referat:
Det blev en tæt, men målløs affære, da Brøndby IF lørdag gæstede Fortuna Hjørring i 3F Ligaen.